અક્ષય કુમાર આ કપલના ખૂબ સારા મિત્ર છે અને તેમણે જ સોશિયલ મીડિયા પર આ બાળકીની પહેલી ઝલક બતાવી હતી. અસિને ગત વર્ષે જાન્યુઆરીમાં માઇક્રોમેક્સના કો-ફાઉન્ડર રાહુલ શર્મા સાથે લગ્ન કર્યા હતા. તેમણે ક્રિશ્ચન અને હિંદુ એમ બંને રીત-રિવાજ અનુસાર લગ્ન કર્યા હતા. ક્રિશ્ચન વેડિંગમાં અક્ષય કુમાર રાહુલના બેસ્ટમેન બન્યા હતા. અક્ષય કુમાર અને અસિન ફિલ્મ 'ખેલાડી 786'માં સાથે કામ કરી ચૂક્યાં છે અને તેમણે જ અસિનની ઓળખાણ રાહુલ સાથે કરાવી હતી. આ અંગે જ્યારે અક્ષયને પૂછવામાં આવ્યું તો તેમણે કહ્યું હતું કે, હા મેં એ બંનેની ઓળખાણ કરાવી હતી, પરંતુ મેં કોઇ મેચ મેકિંગ કંપની નથી ખોલી.